Anna Karenina (1935)

Anna Karenina er en amerikansk romantisk dramafilm fra 1935, regissert av Clarence Brown. Filmen er basert på Lev Tolstojs kjærlighetsroman Anna Karenina. Greta Garbo, Fredric March, Basil Rathbone og Maureen O'Sullivan spiller hovedrollene. David O. Selznick produserte spillefilmen.

Filmen hadde premiere i Capitol Theatre i New York 30. august 1935. Filmen ble en kassasuksess og vant prisen for beste fremmedspråklige film under filmfestivalen i Venezia. Organisasjonen National Board of Review kåret Anna Karenina til en av de ti beste filmene utgitt i 1935. Det amerikanske filminstituttet (AFI) har kåret filmen til tidenes 42. beste kjærlighetsfilm fra USA.

Handling 
Anna Karenina (Greta Garbo) er en pliktoppfyllende hustru til karrierejegeren Karenin (Basil Rathbone) og en oppofrende mor. Hun vet hvordan det er å være tilfreds, men har aldri opplevd ekte kjærlighet. En dag møter hun den ildfulle grev Vronsky (Fredric March), og hun blir hodestups forelsket i ham. For hans skyld setter hun ekteskapet, familien, sin sosiale posisjon og til slutt også livet sitt på spill.

Medvirkende 
 Greta Garbo som Anna Karenina
 Fredric March som grev Vronsky
 Freddie Bartholomew som Sergei
 Maureen O'Sullivan som Kitty
 May Robson som hertuginne Vronsky
 Basil Rathbone som Karenin
 Reginald Owen som Stiva
 Phoebe Foster som Dolly
 Reginald Denny som Yashvin
 Gyles Isham som Levin
 Joan Marsh som Lili
 Ethel Griffies som Mme. Kartasov
 Harry Beresford som Matve
 Cora Sue Collins som Tania
 Mary Forbes som prinsesse Sorokina
 Harry Allen som Cord
 Sidney Bracy som Vronskys tjener
 Sarah Padden som Governess
 Constance Collier som hertuginne Lidia
 Betty Blythe som kvinne

Referanser

Eksterne lenker 
 

Filmer fra 1935
Romantiske dramafilmer fra USA
Sort-hvitt-filmer
Engelskspråklige filmer
Filmer basert på verk av Lev Tolstoj